CELEX: 62021TN0663
Language: mt
Date: 2021-10-08 00:00:00
Title: Kawża T-663/21: Rikors ippreżentat fit-8 ta’ Ottubru 2021 – Zegers vs Il-Kummissjoni

17.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/44
            
         
      Rikors ippreżentat fit-8 ta’ Ottubru 2021 – Zegers vs Il-Kummissjoni
      (Kawża T-663/21)
      (2022/C 24/58)
      Lingwa tal-kawża: l-Ingliż
      
         Partijiet
      
      
         Rikorrent: Tanja Zegers (Hoeilaart, il-Belġju) (rappreżentant: C. Bernard-Glanz, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tat-3 ta’ Diċembru 2020, li tiċħad it-talba tar-rikorrenti għat-trasferiment tad-drittijiet għall-pensjoni u, inkwantu neċessarju, id-deċiżjoni li tiċħad l-ilment;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv wieħed, ibbażat fuq żball ta’ evalwazzjoni, fuq ksur tal-Artikolu 11(2) tal-Anness VIII tar-Regolamenti tal-Persunal, u fuq ksur tal-prinċipju nemo auditur propriam turpitudinem allegans, inkwantu:
      
                  —
               
               
                  billi tafferma li d-drittijiet għall-pensjoni li hija talbet it-trasferiment tagħhom ikunu nkisbu wara d-dħul tagħha fis-servizz tal-Unjoni, għaliex il-parteċipazzjoni tagħha mal-Algemeen Burgerlijk Pensioen-Fonds (iktar ’il quddiem l-“ABP”) intemmet fil-31 ta’ Jannar 2015, mingħajr ma tagħmel distinzjoni bejn il-perijodi mill-1 ta’ Lulju 1992 sal-31 ta’ Diċembru 2010 u mill-1 ta’ Jannar 2011 sal-31 ta’ Jannar 2015, il-Kummissjoni injorat perijodu ta’ tmintax-il sena u sitt xhur ta’ drittijiet għall-pensjoni li jistgħu jiġu ttrasferiti, u b’hekk wettqet żball fl-evalwazzjoni tal-fatti u ksur tal-Artikolu 11(2) tal-Anness VIII tar-Regolamenti tal-Persunal;
               
            
                  —
               
               
                  billi tonqos milli tiżgura li l-ABP, jew il-korp ta’ superviżjoni tiegħu fi ħdan l-Istat tal-Pajjiżi l-Baxxi, jipprovdi l-kalkolu meħtieġ, il-Kummissjoni ma tistax leġittimament tiċħad it-talba tar-rikorrenti għat-trasferiment tad-drittijiet għall-pensjoni, għaliex dan jammonta għall-kisba ta’ vantaġġ min-nuqqas tagħha stess, bi ksur tal-prinċipju ta’ nemo auditur propriam turpitudinem allegans.